Publication: Magyar Közlöny
Issue: MK-2001-139 (Year: 2001, Number: 139)
Era: 1990-2004
Section: (5) Amennyiben a hitelintézet a fizetési megbízást késedelmesen teljesíti, a késedelem idejére a Polgári Törvénykönyvről szóló 1959. évi IV. törvény 301. § (2) bekezdésében meghatározott mértékű kamatot köteles a megbízónak megfizetni, a hibás teljesítésért pedig helytállni tartozik. Ha a fizetési megbízás a hibás teljesítés következtében
Paragraph Index: 214

(5) A hitelintézet köteles kezdeményezni az e rendeletben foglalt szabályoknak meg nem felelő szerződés módosítását. A hitelintézet olyan időpontban köteles a szerződés módosítására irányuló ajánlatáról ügyfelét értesíteni, hogy az ügyfélnek harminc nap álljon rendelkezésre a nyilatkozat tételére abban, hogy 2002. december 1-jei hatállyal elfogadja-e a hitelintézetnek a szerződés módosítására irányuló ajánlatát vagy felmondja-e a szerződést. Ha az ügyfél a szerződés módosítására irányuló ajánlat kézhezvételétől számított harminc napon belül az ajánlat elfogadásáról nem nyilatkozott, illetve ez időn belül a szerződés felmondásának jogával nem élt, úgy a szerződés a hitelintézet által tett ajánlat szerinti tartalommal módosul. E jogkövetkezményekről szóló tájékoztatást a szerződés módosítására irányuló ajánlatnak a figyelem felkeltésére alkalmas módon tartalmaznia kell.

Source: https://magyarkozlony.hu/hivatalos-lapok/abb1bb55cc49261f81c3bbed438ae2b8a0add1e6/dokumentumok/42d88b4443f0301f028c8dc65e3e6d4a9b08fd1a/letoltes